તાપી જિલ્લાના વડામથક વ્યારા ખાતે આવેલી શિવાજી લાયબ્રેરીને ૧૫૦ વર્ષ પૂર્ણ થવાના ઉપલક્ષમાં શ્યામાપ્રસાદ મુખર્જી ટાઉન હોલ, વ્યારા ખાતે રાજયના સહકાર, રમત ગમત અને યુવા સાંસ્કૃતિક પ્રવૃતિઓ તથા વાહન વ્યવહાર રાજયમંત્રી ઇશ્વરસિંહ પટેલની અધ્યક્ષતામાં સાર્ધ શતાબ્દી મહોત્સવની ઉજવણી કરવામાં આવી હતી. કાર્યક્રમમાં ઉપસ્થિત મેદનીને સંબોધતા મંત્રી પટેલે લાયબ્રેરીનું મહત્વ સ્પષ્ટ કરતા જણાવ્યું હતું કે, વ્યક્તિને માનવ અને માનવને મહામાનવ બનાવવામાં લાયબ્રેરીનો સૌથી મોટો ફાળો છે. આધુનિક યુગમાં મોબાઇલ અને ઇન્ટરનેટના અતિક્રમણ વચ્ચે પણ વાચકોનો રસ જાળવી રાખવા બદલ લાયબ્રેરીના સંચાલકોને અભિનંદન પાઠવ્યા હતા. વધુમાં તેમણે ઉપસ્થિત સૌને જન્મદિન નિમિત્તે એક વૃક્ષ વાવી તેનો ઉછેર કરી પર્યાવરણના જતનમાં સહભાગી થવા અપીલ કરી હતી....